امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران کم سے کم امدادی قیمت کی کارروائیاں
111700.70 کروڑ روپے کی قیمت کی ایم ایس پی کے ساتھ خریف مارکٹنگ سیزن کی خریداری کی کارروائی سے تقریباً 85.71 لاکھ کسانوں کو فائدہ ہوا
جاری خریف مارکیٹنگ سیزن  21-2020 کے دوران، حکومت نے اپنی موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری جاری رکھے ہوئے ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، چھتیس گڑھ، اڈیشہ، مدھیہ پردیش، مہاراشٹر ،بہار،جھارکھنڈ، آسام، کرناٹک اور مغربی بنگال جیسی ریاستوں/ مرکز کے زیر انتظام علاقوں میں بلا روک ٹوک سے جاری ہے۔ اس سال 27 جنوری 2021 تک591.63لاکھ میٹرک ٹن سے زیادہ دھان کی خریداری کی جاچکی ہے۔ گذشتہ سال کے496.32 لاکھ میٹرک ٹن کے مقابلےدھان کی خریداری میں 19.20 فیصد کا اضافہ درج کیا گیا ہے۔ مجموعی طور پر591.63لاکھ میٹرک ٹن کی خریداری میں صرف پنجاب نے 202.77 لاکھ میٹرک ٹن کی خریداری کی ہے، جو مجموعی خریداری کا34.27 فیصد ہے۔
کل111700.70کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کے عمل سے تقریباً 85.71لاکھ کسانوں کو پہلے ہی فائدہ ہوچکا ہے۔
اس کے علاوہ،خریف مارکیٹنگ سیزن 2020 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت51.92 لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔اس کے علاوہ گجرات اور تمل ناڈو ریاستوں کیلئے مارکیٹنگ سیزن 21-2020 کی ربیع فصلوں کی 2.50 لاکھ میٹرک ٹن دالوں اور تلہن کی خریداری کو بھی منظوری دی گئی ہے۔پی ایس ایس کے تحت دیگر ریاستوں ؍ مرکز کے زیر انتطام علاقوں سے خریداری کی تجاویز موصول ہونےپر دالوں ، تلہن اور کھوپرا کی خریداری کو منظوری دی جائے گی، تاکہ نوٹیفائڈ فصل میعاد کے دوران بازار شرح ایم ایس پی سے کم ہونے کی صورت میں سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف اےکیو گریڈ کی خرید اری، ریاست کی طرف سے نامزد خریداری ایجنسیوں کے توسط سےمرکزی نوڈل ایجنسیوں کے ذریعے متعلقہ ریاستوں ؍ مرکز کے زیر انتظام علاقوں میں براہ راست رجسٹر کسانوں سے کی جا سکے۔
26 جنوری 2021 تک حکومت نے اپنی نوڈل ایجنسیوں کے توسط سے1624.03کروڑ روپے کی ایم ایس پی قدر والی مونگ، اڑد، مونگ پھلی اور سویابین کی302498.56 میٹرک ٹن کی خریداری کی ہےجس سے تمل ناڈو، مہاراشٹر، گجرات، ہریانہ اور راجستھان کے163054کسانوں کو فائدہ ہوا ہے۔
اسی طرح27 جنوری 2021 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جہاں تک کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستوں ؍ مرکز کے زیر انتظام علاقوں کی حکومتیں خریف کی فصل دلہن اور تلہن کے سلسلے میں آمد کی بنیاد پر متعلقہ ریاستوں کے ذریعے طے شدہ تاریخ سے خریداری شروع کرنے کے لئے ضروری بندوبست کر رہی ہیں۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عمل بلا روک ٹوک جاری ہے۔27 جنوری 2021تک8890237کپاس کی گانٹھوں کی خریداری کی گئی، جن کی قیمت 25974.01کروڑ روپے ہے، اس سے1825805 کسانوں کو فائدہ ہوا ہے۔
ش ح ۔ف ا۔ ک ا
U. No. 3726
(Visitor Counter : 33